Николай Кауфман
Николай Янков Кауфман е изтъкнат български музиковед, фолклорист и композитор, академик на БАН.

Биография 
Роден в Русе в работническо семейство, но израства в Габрово. Завършва Държавната музикална академия с тромпет и музикална теория (1952).

Работи към от Института за фолклор при БАН, под ръководството на известната българска фолклористка Райна Кацарова.

През 1973 защитава докторска дисертация по изкуствознание. От 1979 г. е професор в държавната Консерватория, член-кореспондент на БАН от 1997 г., а от 2003 г. – академик.

Николай Кауфман има изключителен принос в проучването и съхраняването на българския музикален фолклор. В това отношение е своеобразен продължител на делото на видни български писатели (като Петко и Пенчо Славейкови); има високи постижения в композиторското творчество. Автор е на много книги, сборници, студии и статии (списание „Български фолклор“), както и на над 2000 хорови песни, 240 оркестрови творби, музика за танцови постановки, пиеси за пиано. Творбите му са част от репертоара на ансамблите „Филип Кутев“ и „Пирин“, Детския радиохор, хор „Ваня Монева“ и други.

Сътрудник на БНР по въпросите на българския музикален фолклор. Доктор хонорис кауза на Академията за музикално, танцово и изобразително изкуство в Пловдив.

Един от основните изследователи на музиката на ашкеназките и сефарадските евреи в България.

През 1990 г. вторият албум „Мистерията на българските гласове“, с включени три негови авторски песни, печели награда Грами.

Носител на почетен знак (медал) „Марин Дринов“ от БАН и наградата „Паисий Хилендарски“ от СУ „Кл. Охридски“.

Умира на 26 март 2018 г. в дома си в кв. Лозенец, в София на 92-годишна възраст след дълго и мъчително боледуване.

Награди 
Орден „Стара планина І степен“  (2000 г.) 

Почетен знак „Кирил и Методий“ І степен (1965)

Почетен знак „Кирил и Методий“  ІІ  степен ( 1980 г.); 

Почетен знак „Паисий Хилендарски“ на БАН и СУ „Св. Климент Охридски“ (1983 г.); 

Почетен знак „За изкуствознание“ на БАН и СУ „Св. Климент Охридски“ (1989 г.);

Почетен знак (медал) „Марин Дринов“ на БАН (1995 г.) и др.

Библиография

Източници

Външни препратки 

 Биография на акад. Николай Кауфман в сайта на Съюза на българските композитори
 Академик Николай Кауфман на 85 години, БНР, Радио България, 18 май 2010 г.

Български фолклористи
Български композитори
Възпитаници на Националната музикална академия
Академици на БАН
Български евреи
Родени в Русе
Починали в София